CELEX: 62008FN0079
Language: et
Date: 2008-10-03 00:00:00
Title: Kohtuasi F-79/08: 3. oktoobril 2008 esitatud hagi — Ackerman jt. versus Euroopa Investeerimispank

22.11.2008   
            
            
               ET
            
            
               Euroopa Liidu Teataja
            
            
               C 301/66
            
         3. oktoobril 2008 esitatud hagi — Ackerman jt. versus Euroopa Investeerimispank
   (Kohtuasi F-79/08)
   (2008/C 301/129)
   Kohtumenetluse keel: prantsuse
   Pooled
   
      Hagejad: Lucie Ackerman (Strasbourg, Prantsusmaa) ja teised (esindaja: advokaat L. Lévi)
   
      Kostja: Euroopa Investeerimispank
   Hagi eseme ja sisu kirjeldus
   Nõue tühistada hagejate 2008. aasta veebruarikuu pensioniteatised, arvestades et neis kohaldati aasta 2007 osas ette nähtud pensionisumma iga-aastast korrektiivi tagasiulatuvalt alles alates 1. jaanuarist 2008, mitte 1. juulist 2007, ning seega nõue mõista Euroopa Investeerimispangalt välja 2007. aastale vastavast iga-aastasest korrektiivist tulenev maksmata pensionisumma; pensionisumma, mis saadakse seeläbi, kui 2007. aastale vastavat iga-aastast korrektiivi kohaldatakse alates 2009. aasta jaanuarist makstavale pensionile, ning maksmisele kuuluvatele pensionisummadele vastavad viivisintressid kuni nõutud summade täieliku tasumiseni.
   Hagejate nõuded
   
               —
            
            
               tühistada hagejate 2008. aasta veebruarikuu pensioniteatised, arvestades et neis kohaldati aasta 2007 osas ette nähtud pensionisumma iga-aastast korrektiivi tagasiulatuvalt alles alates 1. jaanuarist 2008, mitte 1. juulist 2007, ning tühistada — niivõrd, kuivõrd vajalik — kostja poolt hagejatele 13. veebruaril 2008 saadetud teade;
            
         
               —
            
            
               mõista Euroopa Investeerimispangalt hageja kasuks välja: i) 2007. aastale vastavast iga-aastasest korrektiivist tulenev maksmata pensionisumma, st 2,2 %-ne pensionilisa perioodi 1. juuli 2007–31. detsember 2007 osas; ii) pensionisumma, mis saadakse seeläbi, kui 2007. aastale vastavat iga-aastast korrektiivi kohaldatakse alates 2009. aasta jaanuarist makstavale pensionile; iii) maksmisele kuuluvatele pensionisummadele vastavad viivisintressid kuni nõutud summade täieliku tasumiseni; kohaldatavad viivisintressid tuleb välja arvutada Euroopa Investeerimispanga poolt peamiste refinantseerimistehingute jaoks fikseeritud ja asjassepuutuva ajavahemiku osas kohaldatava määra alusel, suurendatuna kolme protsendipunkti võrra;
            
         
               —
            
            
               mõista kohtukulud välja Euroopa Investeerimispangalt.